Νεκτάριος Τριάντης

Ο Νεκτάριος Τριάντης (γεννημένος στις 11 Μαΐου 2003) είναι Έλληνας επαγγελματίας ποδοσφαιριστής που αγωνίζεται ως κεντρικός αμυντικός στη Μέιτζορ Λιγκ Σόκερ για τη Μινεσότα Γιουνάιτεντ.

Ο Τριάντης έχει αγωνιστεί με την Εθνική Αυστραλίας U20 στο Κύπελλο Ασίας U20 του 2023. Ωστόσο, επέλεξε να εκπροσωπήσει την Εθνική Ελλάδας.

 Πρώτα χρόνια 
Ο Τριάντης γεννήθηκε στο Σίδνεϊ, Νέα Νότια Ουαλία, από την Πόπη Τριάντη και έχει επτά αδέρφια. Είναι ελληνικής καταγωγής. Ο πατέρας του, Κων Τριάντης, πέθανε σε πυρκαγιά στο Ίστγουντ όταν ο Νεκτάριος ήταν οκτώ ετών. Τα αδέρφια του, Κρις και Πίτερ, ήταν επίσης επαγγελματίες ποδοσφαιριστές στην A-League. Ο Τριάντης ξεκίνησε την ποδοσφαιρική του καριέρα στη Σίδνεϊ Ολύμπικ, αρχικά ως εξτρέμ και επιθετικός μέσος, στις μικρές ηλικιακές κατηγορίες.

 Καριέρα σε συλλόγους 

 Γουέστερν Σίντνεϊ Γουόντερερς 
Τον Ιούλιο του 2021, οι Γουέστερν Σίντνεϊ Γουόντερερς υπέγραψαν με τον Τριάντη συμβόλαιο υποτροφίας. Ο Τριάντης έκανε μία εμφάνιση στην A-League Men, μπαίνοντας ως αλλαγή σε ήττα από τους Νιούκασλ Γιουνάιτεντ Τζετς τον Φεβρουάριο του 2022. Στις 1 Ιουλίου 2022, οι Γουόντερερς ανακοίνωσαν ότι ο Τριάντης ήταν ένας από τους τέσσερις παίκτες που αποχωρούσαν από την ομάδα μετά τη σεζόν 2021–22.

 Σέντραλ Κόουστ Μάρινερς 
Ο Τριάντης υπέγραψε τριετές συμβόλαιο με τους Σέντραλ Κόουστ Μάρινερς τον Ιούλιο του 2022. Ξεκίνησε βασικός στον τελικό του πρωταθλήματος A-League Men το 2023, όπου οι Μάρινερς κέρδισαν τη Μέλμπουρν Σίτι ΦΚ με 6–1.

 Σάντερλαντ 
Στις 21 Ιουνίου 2023, ο Τριάντης υπέγραψε με την αγγλική Σάντερλαντ τετραετές συμβόλαιο, με αρχικό ποσό μεταγραφής περίπου 300.000 λίρες.

Μετά από τρεις συμμετοχές με την πρώτη ομάδα της Σάντερλαντ τη σεζόν 2023–24, δόθηκε δανεικός στη Χιμπέρνιαν (Σκωτία) την 1η Φεβρουαρίου 2024. Στις 30 Αυγούστου 2024, επέστρεψε στη Χιμπέρνιαν για δανεισμό μίας σεζόν. Προτάθηκε για το βραβείο «Ποδοσφαιριστής της Χρονιάς» της SFWA τη σεζόν 2024–25.

 Μινεσότα Γιουνάιτεντ 
Στις 22 Αυγούστου 2025, ο Τρίαντης εντάχθηκε στην ομάδα της Μέιτζορ Λιγκ Σόκερ, Μινεσότα Γιουνάιτεντ, με μεταγραφή έναντι αδιευκρίνιστου ποσού. Στις 13 Σεπτεμβρίου 2025, σημείωσε γκολ από το δικό του μισό του γηπέδου στο ντεμπούτο του με τη Μινεσότα, αφού είχε περάσει ως αλλαγή στο δεύτερο ημίχρονο.

 Διεθνής καριέρα 
Ο Τριάντης κλήθηκε στην Εθνική Αυστραλίας U20 για το Κύπελλο Ασίας U20 τον Μάρτιο του 2023. Η κλήση αυτή επικρίθηκε από τον προπονητή του στους Μάρινερς, Νικ Μοντγκόμερι, ο οποίος ισχυρίστηκε ότι θα ήταν προτιμότερο ο Τριάντης να παίζει σε αγώνες της πρώτης ομάδας στην A-League Men.

Τον Μάρτιο του 2025, κλήθηκε για πρώτη φορά στην ανδρική Εθνική Αυστραλίας.

Στις 12 Αυγούστου 2025, η FIFA ενέκρινε το αίτημά του να αλλάξει την ποδοσφαιρική του υπηκοότητα και να εκπροσωπήσει την Εθνική Ελλάδας.

Στις 3 Νοεμβρίου 2025, κλήθηκε από τον Ιβάν Γιοβάνοβιτς για πρώτη φορά στην Εθνική Ελλάδος.

 Παραπομπές 

 Εξωτερικοί σύνδεσμοι 



Κατηγορία:Αυστραλοί ποδοσφαιριστές
Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αυστραλίας Κ20
Κατηγορία:Ποδοσφαιριστές ολυμπιακής ομάδας Αυστραλίας
Κατηγορία:Ποδοσφαιριστές Εθνικής Αυστραλίας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπίκ Σίντνεϊ
Κατηγορία:Ποδοσφαιριστές Σίντνεϊ ΦΚ
Κατηγορία:Ποδοσφαιριστές Σέντραλ Κόουστ Μάρινερς ΦΚ
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Χιμπέρνιαν ΦΚ
Κατηγορία:Ποδοσφαιριστές Πρωταθλήματος Αυστραλίας
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ελληνοαυστραλοί